Esimeseks vastuseks on muidugi  vabavara. Eks suures osas on igasugu reklaami laias levikus süüdi microsoft, kes on teinud imelise browseri mis mitte ainult ei näita veebi-reklaami vaid lausa võimaldab selle sügavale süsteemi süstida, nii et seda sealt enam kuidagi kätte ei saa. Niisiis, vabavara. Firefox on täiesti imeline browser mille populaarsust saab põhjendada lihtsalt - geniaalne. Ta on lihtne, kiire ja mugav kasutada. Ning maailm on täis igasugu entusiaste kes on sellele browserile hulga kasulike jubinaid juurde kirjutanud. Arvutikaitse.ee lehelt leiab väikse jutukese paari väga vinge addon'i kohta. Olen Adblock'i kasutanud juba päris kaua, vist enamvähem selle väljatulekust alates, ja tuleb tõdeda, et elu on ikka ilusamaks läinud küll. Aru saab sellest siis, kui juhtun delfit või postimeest lugema arvuti taga kus on ainult IE või ilma vastavate pluginate ja konfiguratsioonita Firefox.